पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। इंदौर के आठ लड़कों की करतूत से गोवा में दंगा भड़क गया। उन्होंने ट्यूशन जा रही 14 वर्षीय लड़की को अगवा किया और बीच पर ले गए। पुलिस ने लोगों की मदद से लड़की को छुड़ा लिया। भीड़ युवकों की जान लेने पर उतारू हो गई और थाने पर हमला बोल दिया। पुलिस ने नौ हवाई फायर किए। झड़प में दो पुलिसकर्मियों के अलावा कई लोग घायल हुए। पुलिस ने लड़कों को कोर्ट में पेश कर चार दिन के रिमांड पर लिया है। इन लड़कों के पिता एसआई, बैंक अफसर और व्यापारी हैं। खबर मिलते ही परिजन गोवा रवाना हुए।
गोवा के कोलवा थाना क्षेत्र के बेनावलीन में रविवार दोपहर यह घटना हुई। यहां के पुलिस इंस्पेक्टर (पीआई) उत्तम देसाई ने 'भास्करÓ को बताया कि वासवा रोड पर रहने वाली लड़की की मां ने रिपोर्ट की है। उन्होंने बताया कि बेटी ढाई बजे कोचिंग जाने के लिए निकली थी। रास्ते में चार बाइक पर आए ये आठ लड़के उसे ले गए। लोगों ने लड़की का शोर सुना और बाइक नंबर देख लिया। उन्होंने पीछा कर दो आरोपियों को पकड़ लिया। शेष त्न पेज १० पर
पुलिस भी मौके पर पहुंची। दो लड़कों के जरिए बाकी लड़कों से बात की तो पता चला कि वे लड़की को वालका बीच पर ले गए हैं। लोगों के साथ पुलिस ने घेराबंदी कर लड़की को सुरक्षित बचा लिया। आठों लड़कों को थाने लाया गया तो उनके पीछे करीब दो हजार लोग आ गए।
पुलिस की गाडिय़ां फोड़ीं
पुलिस ने युवकों को कम्प्यूटर रूम में छिपा दिया, लेकिन लोग उन्हें सजा देने पर उतारू हो गए। उन्हें लगा था कि पुलिस लेन-देन कर आरोपियों को छोड़ देगी। भीड़ ने कम्प्यूटर रूम में घुसकर तोडफ़ोड़ मचा दी। पुलिस के दोनों वाहन फोड़ डाले। स्थिति बिगड़ती देख पुलिस ने नौ हवाई फायर किए, जिससे भीड़ तितर-बितर हुई। क्षेत्र में उपद्रव हो गया और दो पुलिसकर्मी घायल हो गए।
दो ही पकड़कर ले गए थे बाकी नहीं थे
पीआई ने बताया सभी आरोपी नशे की हालत में थे। उन्होंने गोवा घूमने के लिए किराए की चार बाइक ली थी। उनके खिलाफ अपहरण तथा 8 गोवा चिल्ड्रन एक्ट के तहत प्रकरण दर्ज कर सोमवार को कोर्ट में पेश किया गया। यहां से उनका चार दिन का रिमांड मिला है। लड़की ने बयान दिया कि उसे उमर शेख और अवि ने पकड़कर बाइक पर बैठा लिया था। बाकी लड़के वहां नहीं थे। इस आधार पर माना जा रहा है कि जांच में यही दोनों आरोपी साबित हो। पुलिस बाकी लड़कों को विवेचना में क्लीन चिट दे सकती है।
इनकी करतूत
उमर शेख निजाम शेख, 84 गीता नगर, धार रोड
अनुराग सुरेशचंद्र शुक्ला, 62 गुरुनानक कॉलोनी
विजय शिवचरणसिंह रावत, 90 शुभम नगर, स्कीम नं. 51
अवि प्रमोद कासलीवाल, 203 सेक्टर-ए, प्रजापतनगर
सारथी सर्वानंद पांडे, 109 शुभम नगर, स्कीम नं. 51
अभिषेक सतीश जैन, 454, दत्त नगर, राजेंद्रनगर
मयंक शरद पंडित, प्रगति अपार्टमेंट 93 धन्वंतरि नगर
मोहित उर्फ अमित अशोक जैन, फ्लैट नं. 102 चांदनी अपार्टमेंट महू नाका
मां-बाप के सपने चूर
गोवा में लड़की के अपहरण में गिरफ्तार युवकों के परिजनों से भास्कर ने बात की तो पता चला कि सभी बचपन के दोस्त हैं। मोहित को छोड़कर सभी एनी बेसेंट कॉलेज के छात्र हैं और अभी बीकॉम किया है। मां-पिता को इसकी खबर मिली तो वे अवाक रह गए। उन्होंने कहा- बच्चों के लिए जो सपने देखे, वे चूर हो गए।
वह बैंक की तैयारी में लगा था : सारथी पांडे के पिता निजी कंपनी में अफसर हैं। घटना की सूचना मिलते ही गोवा रवाना हो गए। मां ने बताया सारथी इकलौता बेटा है और पढ़ाई में होनहार था। वह बैंक परीक्षा की तैयारियों में लगा था।
सीए की परीक्षा दी थी : अवि के पिता का रेडीमेड का व्यापार है। मां ने बताया हम शहर से बाहर गए हुए थे, तब अवि ने बताया कि वह दोस्तों के साथ गोवा घूमने जा रहा है। वह निर्दोष है, उसे झूठा फंसाया गया है। वह पहले किसी विवाद में नहीं रहा। उसने हाल में सीए की परीक्षा दी।
दूसरों के कारण हमारा भाई फंस गया: अनुराग के पिता का साप्तााहिक अखबार निकलता है। उसकी बहनों ने बताया हमारा भाई किसी प्रकार के विवाद में कभी नहीं रहा। वह एमबीए की तैयारी कर रहा है। मम्मी-पापा मथुरा गए हैं। हमारी अनुराग से बात हुई तो उसने बताया उमर और अवि ने लड़की का हाथ पकड़ लिया था। बाकी लोग काफी दूर थे। बाद में उन्हें भी बुलाकर फंसा लिया।
मैं राष्ट्रपति की ड्यूटी में था
विजय के पिता शिवचरणसिंह रावत प्रथम बटालियन में एसआई हैं। उन्होंने बताया विजय ने उनसे गोवा जाने का पूछा था, तब वे राष्ट्रपति की ड्यूटी में थे। उन्होंने मना किया, फिर भी वह गया। मां ने बताया वह पहली बार शहर से बाहर दोस्तों के साथ गया। उसे झूठा फंसाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva bho_Deva hin_Deva hne_Deva hin_Deva bho_Deva awa_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn